b'\n_START_ARTICLE_\n\xc4\xb0nsani Yard\xc4\xb1m Vakf\xc4\xb1\n_START_PARAGRAPH_\n\xc4\xb0nsani Yard\xc4\xb1m Vakf\xc4\xb1, (engelsk: The Foundation for Human Rights and Freedoms and Humanitarian Relief, ofte forkortet IHH) er en tyrkisk muslimsk veldedighetsorganisasjon, aktiv i mer enn 100 land over hele verden og mest kjent gjennom bordingen av Gaza-konvoien 31. mai 2010. Organisasjonen ble offisielt grunnlagt i 1995 i Istanbul. Form\xc3\xa5let er \xc3\xa5 hjelpe mennesker i omr\xc3\xa5der rammet av krig, sult eller jordskjelv._NEWLINE_I 1997 ble flere ledere i organisasjonen arrestert av tyrkisk politi etter mistanke om at de truet den sekul\xc3\xa6re tyrkiske staten og at de forberedte seg til krig i Afghanistan, Bosnia og Tsjetsjenia.\n_START_SECTION_\nTerroristforbindelser\n_START_PARAGRAPH_\nIf\xc3\xb8lge Carnegie Endowment for International Peace er IHH "en islamistorganisasjon som har v\xc3\xa6rt dypt involvert med Hamas en god stund." En av gruppens medlemmer, Izzet Sahin, har tidigere blitt arrestert av israelske sikkerhetsstyrker etter at han ble anklaget for \xc3\xa5 ha st\xc3\xb8ttet terrorlistede organisasjoner i Israel._NEWLINE_I 2006 publiserte det danske institutt for internasjonale studier et arbeidsnotat med tittelen "Islamske velferdsorganisasjoners rolle i rekruttering og finansiering av internasjonal terrorisme". I denne ble det konkludert med at store islamske veldedighetsorganisasjoner som IHH, i tillegg til \xc3\xa5 organisere n\xc3\xb8dhjelp, "er gallionsgrupper som st\xc3\xb8tter Al-Qaida"._NEWLINE_En rapport fra 1996 forfattet av CIA om terrorisme kamuflert som veldedighetsorganisasjoner, identifiserer IHH som en av de med sterke koblinger til Iran og algeriske nazistiske grupper ". If\xc3\xb8lge rapporten, var lederen ved Sarajevo-kontoret i "n\xc3\xa6r kontakt med iranske agenter." Rapporten beskriver at femten islamske veldedighetsorganisasjoner har ledende medlemmer som pr\xc3\xb8vde \xc3\xa5 kidnappe eller drepe amerikanske tjenestemenn stasjonert i utlandet._NEWLINE_If\xc3\xb8lge den franske terror-etterretningen ble IHH etterforsket av det tyrkiske politiet i 1997, hvor det ble avsl\xc3\xb8rt at gruppens ledere kj\xc3\xb8pte automatv\xc3\xa5pen fra andre militante islamske organisasjoner i regionen. P\xc3\xa5 grunnlag av dokumentene som de tyrkiske myndighetene kom over ble det sl\xc3\xa5tt fast at "arresterte medlemmene av IHH var forberedt p\xc3\xa5 \xc3\xa5 f\xc3\xb8re krig i Afghanistan, Bosnia og Tsjetsjenia"_NEWLINE_IHH er medlem av Union of Good (Al-Khair Itelaf, ogs\xc3\xa5 kjent som Charity Coalition). If\xc3\xb8lge palestinske myndigheter er IHH den organisasjon av som st\xc3\xa5r n\xc3\xa6rmest Hamas, og som ogs\xc3\xa5 gir den mest materiell st\xc3\xb8tte. Israel forb\xc3\xb8d Union of Good i februar 2002, og USA stemplet den som en terroristgruppe i november 2008. If\xc3\xb8lge US Treasury ble Union of Good grunnlagt av Hamas, med m\xc3\xa5l om \xc3\xa5 "rute finansielle transaksjoner til Hamas". I etterretningsinformasjon som dannet grunnlaget for terrorstempelet er det blitt bemerket at gruppen "organiserer transaksjoner i titalls millioner dollar til den Hamas-kontrollerte organisasjonen". Den opptrer ogs\xc3\xa5 som et mellomledd for Hamas ved \xc3\xa5 "tilrettelegge transaksjoner mellom Hamas og et nettverk av veldedighetsorganisasjoner."_NEWLINE_If\xc3\xb8lge den amerikanske regjeringen var den viktigste \xc3\xa5rsaken til at Union of Good ble grunnlagt "\xc3\xa5 styrke Hamas\' politiske og milit\xc3\xa6re stilling p\xc3\xa5 Vestbredden og Gazastripen til (I): omadressere gaver gitt til veldedige form\xc3\xa5l til Hamas-medlemmer, og (II) dele ut n\xc3\xb8dhjelp i Hamas\' navn i disse omr\xc3\xa5dene.\xe2\x80\x9d\n_START_SECTION_\nDeltagelse i Gazakonvoien\n_START_PARAGRAPH_\nInsani Yardim Vakfi var den viktigste gruppen bak Free Gaza Movement og deres engasjement har gjort det mulig \xc3\xa5 kj\xc3\xb8pe inn st\xc3\xb8rre fart\xc3\xb8y. Finansiering av IHH kommer hovedsakelig fra religi\xc3\xb8se forretningsmenn i Tyrkia og antagelig ogs\xc3\xa5 fra rike stiftelser i Saudi-Arabia .'